b'\n_START_ARTICLE_\nOtokar III. \xc5\xa0tajerski\n_START_SECTION_\n\xc5\xbdivljenje in njegovo delo\n_START_PARAGRAPH_\nBil je sin Leopolda I. in Welfinje Sofije Bavarske (\xe2\x80\xa0 1145), h\xc4\x8derke Henrika \xc4\x8crnega, tete cesarja Friderika I. Barbarose. Ob smrti o\xc4\x8deta je imel le 4 leta, zato je v njegovem imenu dolga leta \xc5\xa0tajerski vladala njegova mati Sofija. Na vi\xc5\xa1ku svoje mo\xc4\x8di je vladal na velikem obmo\xc4\x8dju med Donavo in preko Save na Kranjskem._NEWLINE_Med njegovo vladavino je Gradec postal upravno sredi\xc5\xa1\xc4\x8de \xc5\xa0tajerske: Po smrti lastnika gospostva Gradec, visokosvobodnega Aribona Bernarda von St\xc3\xbcbing, vnuka pfal\xc5\xa1kega grofa Ariba II., sta bila njegova sinova Konrad "Koko\xc5\xa1" Bistri\xc5\xa1ki in Adalram leta 1151 zaradi domnevne izdaje obglavljena. Tretji sin Ulrik Gra\xc5\xa1ki je leta 1156 spadal pod samostan Seckau in deloma h Gra\xc5\xa1kemu grajskemu hribu, medtem ko je Gra\xc5\xa1ka kotlina levo od Mure do salzbur\xc5\xa1ke posesti ad rapam ob Raabi (St. Ruprecht) pripadala Otokarju. Vazale Ariboncev, Hadmarja iz Ennske doline, ki je zgradil grad na Grajskem hribu, ter njegov sin, gradi\xc5\xa1\xc4\x8dan Ulrik Gra\xc5\xa1ki, so se podredili novemu gospodarju in nadaljevali z izgradnjo naselja in trga._NEWLINE_Leta 1160 je Otokar na Prelazu Semmering ustanovil bolni\xc5\xa1nico (zdaj Spital am Semmering), hospic za romarje, kri\xc5\xbearje in trgovce. Leta 1163 je ustanovil Samostan Vorau ter leta 1164 prvo kartuzijo na ozemlju Svetega rimskega cesarstva ali nem\xc5\xa1ke dr\xc5\xbeave Kartuzijanski samostan \xc5\xbdi\xc4\x8de pri Slovenskih Konjicah._NEWLINE_Otokar je umrl leta 1164 na kri\xc5\xbearskem pohodu na Mad\xc5\xbearskem pri sedanjem mestu P\xc3\xa9cs. Njegov sin Otokar IV. je bil prvi vojvoda \xc5\xa0tajerske.'